《寄兄弟 其二》
清代·吴铭道

故山老圃近如何，行菜分瓜梦屡过。乌桕攒红云脚补，稻孙抽绿水痕拖。

趋庭遥慰承欢好，作客难禁写恨多。无复市中屠狗辈，容谁筑倚渐离歌。

作者简介：（1671—1738后）安徽贵池人，字复古。吴应箕孙。父吴孟坚亦隐居以终。铭道守祖与父之志，布衣终老，游迹半天下。诗多豪宕激楚之语。有《复古诗集》、《滇海集》。